Babelscape/SREDFM huggingface dataset:
Βάσω Δεβετζή

Η Βάσω Δεβετζή ("γνωστή στο εξωτερικό ως Vasso Devetzi", Θεσσαλονίκη 9 Σεπτεμβρίου 1925, Παρίσι 1 Νοεμβρίου 1987) ήταν Ελληνίδα δεξιοτέχνις του πιάνου. Πατρικία του πιάνου την αποκαλεί σε σχετικό άρθρο του ο κριτικός τέχνης Κυριάκος Π. Λουκάκος.
Ιερώνυμος Πίντος

Ο Ιερώνυμος Πίντος (1911 – 5 Αυγούστου 1981) ήταν Έλληνας πανεπιστημιακός και οικονομολόγος.
Βασίλης Ι. Τζανακάρης

Ο Βασίλης Ι. Τζανακάρης (Πεντάπολη Σερρών, 1944) είναι Έλληνας ιστορικός, δημοσιογράφος, συγγραφέας και εκδότης. Έχει τιμηθεί με Κρατικό Βραβείο Χρονικού-Μαρτυρίας για το βιβλίο "Δακρυσμένη Μικρασία 1919-1922" (Μεταίχμιο, 2007). Υπήρξε εκδότης του περιοδικού «"ΓΙΑΤΙ"».
Μονή Τοπλού

Η Μονή Τοπλού είναι ιστορικό μοναστήρι στον νομό Λασιθίου, στην ανατολική πλευρά της Κρήτης. Κτισμένη στο ακρωτήρι του Σαμωνίου ή Κάβο Σίδερου, βρίσκεται 10 χλμ ανατολικά της Σητείας και 6 χλμ βόρεια του Παλαικάστρου. Η αρχική μονή φέρεται να κτίστηκε τον 15ο αιώνα, αλλά καταστράφηκε το 1612 λόγω σεισμού. Κατόπιν, ανοικοδομήθηκε με την οικονομική ενίσχυση των Βενετών κυρίαρχων του νησιού, ωστόσο καταστράφηκε εκ νέου κατά την περίοδο της οθωμανικής κατάκτησης.

Η αρχική ονομασία της μονής είναι «Παναγία η Ακρωτηριανή», όπως προκύπτει από επίσημα έγγραφα και σφραγίδες του 15ου ή του 16ου αιώνα. Με την ονομασία «Τοπλού» αναφέρεται πρώτη φορά σε τουρκικό έγγραφο του 1673. Για την προέλευση του ονόματος της μονής Τοπλού έχουν ειπωθεί πολλές εκδοχές με πιο επικρατέστερη την άποψη ότι προέρχεται από την τουρκική λέξη Τοπ ( = κανόνι) εξαιτίας ενός μικρού κανονιού που υπήρχε εκεί από την περίοδο της Ενετοκρατίας και το οποίο όχι μόνο προφύλασσε τη μονή από τους πειρατές, αλλά και ειδοποιούσε τα γύρω χωριά, εάν διέτρεχε κίνδυνο. Μία άλλη εκδοχή είναι ότι προέρχεται από τη συγκοπή της λέξης πλού(σιο), καθώς το μοναστήρι διέθετε και διαθέτει ακόμα και σήμερα τεράστια ακίνητη περιουσία (κτήματα, αμπελώνες, ελαιώνες). Χαρακτηριστικό είναι το γεγονός ότι ακόμα και σήμερα, όταν αναφέρονται στη μονή, την προσφωνούν με το όνομα «Το Μεγάλο Μοναστήρι».
Βοάνη

thumb|250px
Η Βοάνη, Βοάνα ή Σαπάντζα (τουρκ. Sapanca) είναι λίμνη της Μικράς Ασίας κοντά στη Νικομήδεια (Ιζμίτ). Έχει έκταση 45 τετραγωνικά χιλιόμετρα και μέγιστο βάθος 52 μέτρα. Η λίμνη βρίσκεται σε μια τεκτονική τάφρο, ανατολικά του κόλπου του Ιζμίτ και είναι παράλληλη με τη λίμνη Νίκαιας ή Ισνίκ. Το νερό της λίμνης είναι πόσιμο όμως η λίμνη έχει αστικοποιηθεί λόγω της εγγύτητάς με την Κωνσταντινούπολη. Το νερό της χρησιμοποιείται για τη ύδρευση σπιτιών και για βιομηχανικές χρήσεις.
Γιακούζα

class="infobox" width=315 style="font-size: 100%;"
style="background: #B5C7DE; text-align: center; color:black" colspan="2" | Για Κου Ζα
style="background: #DEDFDE; text-align: center; color:black" colspan="2" | <br> Η Για Κου Ζα γραμμένη στο Ιαπωνικό σύστημα γραφής Κατακάνα 
Ενεργή
Απο το 17ο αιώνα
Μέλη
102.400
Δραστηριότητες
Εγκληματικές δραστηριότητες, νομιμοφανείς και νόμιμες επιχειρήσεις
Αξιοσημείωτα μέλη
Yamaguchi-gumi <br>Sumiyoshi-kai <br>Inagawa-kai
}

Η Γιακούζα (, επίσης και Γιάκουζα) ή Ιαπωνική μαφία είναι μια ομάδα από συνδικάτα οργανωμένου εγκλήματος στην Ιαπωνία. Είναι η μεγαλύτερη οργάνωση του είδους της στο κόσμο με 80.900 μέλη σε όλο το κόσμο, σύμφωνα με εκτίμηση του 2009, ενώ συνολικά δραστηριοποιούνται σε αυτήν 150.000 άτομα. Είναι γνωστή για τους αυστηρούς κώδικες συμπεριφοράς και την οργανωμένη φύση της.
Νικόλαος Αλαφούζος

Ο Νικόλαος Αλαφούζος ήταν Έλληνας πολιτικός.
Νίκος Βαμβακούλας

Ο Νίκος Βαμβακούλας (Λαύριο, 31 Ιανουαρίου 1957) είναι Έλληνας παλαίμαχος διεθνής ποδοσφαιριστής, από τους σημαντικότερους αμυντικούς που πέρασαν απ' τα ελληνικά γήπεδα. Ξεχώριζε για το ενθουσιώδες παιχνίδι του, το ιδιαίτερο ταμπεραμέντο και τον εκρηκτικό χαρακτήρα του (λόγω του οποίου δεν απέφευγε τις ακρότητες), την πλούσια κώμη του και τις χαρακτηριστικές ατάκες, δείγμα αυθορμητισμού.
Ένωση Ελλήνων Μουσουργών

Η Ένωση Ελλήνων Μουσουργών (συντομογραφία: ) είναι ένα ιστορικό σωματείο που ιδρύθηκε το 1931 από Έλληνες συνθέτες. Σκοπός του σωματείου, όπως αναγράφεται στο καταστατικό ίδρυσής του, ήταν να προστατεύει, αλλά και να προάγει την ελληνική μουσική δημιουργία. Άλλος εξίσου σημαντικός σκοπός ήταν η ανάπτυξη αλληλεγγύης μεταξύ των μελών της Ένωσης, καθώς και η περιφρούρηση των πνευματικών τους δικαιωμάτων.

Η λειτουργία της Ένωσης συνεχίζεται ως σήμερα χωρίς να έχει διακοπεί ούτε κατά τη διάρκεια του Δευτέρου Παγκοσμίου Πολέμου, ούτε καν την περίοδο της κατοχής. Οι πρώτες απόπειρες για τη δημιουργία ενός σωματείου συνθετών είχαν ξεκινήσει από το 1916, από τους συνθέτες Σπύρο Σαμάρα, Γεώργιο (Τζώρτζη) Λαμπελέτ, Μανώλη Καλομοίρη, Θεόφραστο Σακελλαρίδη, Δημήτρη Λιάλιο και Διονύσιο Λαυράγκα. Η Ένωση Ελλήνων Μουσουργών υπό την τιμητική προεδρία του Σπύρου Σαμάρα, ανακοίνωσε στον τύπο της εποχής την ίδρυσή της και την πρώτη της Συναυλία (εφ. Εστία, 26 Απριλίου 1916) με κείμενο που υπέγραφε ο Γραμματέας της Μανώλης Καλομοίρης. 15 περίπου χρόνια αργότερα, κάλεσμα σε όλο το μουσικό δυναμικό της εποχής στάλθηκε από τον Λαυράγκα και τον Καλομοίρη στις 7 Φεβρουαρίου του 1931. Πράγματι υπήρξε δυναμική ανταπόκριση και έτσι στις 12 Φεβρουαρίου του ίδιου έτους, υπεγράφη το πρακτικό ίδρυσης της Ένωσης Ελλήνων Μουσουργών. 

Το πρακτικό της ίδρυσης υπέγραψαν με αλφαβητική σειρά οι συνθέτες: Αλέκος Αλμπέρτης, Αθανάσιος Αργυρόπουλος, Στέφανος Βαλτετσιώτης, Μάριος Βάρβογλης, Σπύρος Καίσαρης, Μανώλης Καλομοίρης, Αλέκος Κόντης, Αλέκος Κυπαρίσσης, Γιάννης Κωνσταντινίδης, Νικόλαος Λάβδας, Διονύσιος Λαυράγκας, Δημήτρης Μητρόπουλος, Ανδρέας Νεζερίτης, Τιμόθεος Ξανθόπουλος, Κωνσταντίνος Παπαδημητρίου, Σταύρος Προκοπίου, Αιμίλιος Ριάδης, Δημήτρης Ρόδιος, Γεώργιος Σκλάβος, Ιωάννης Φραγκόπουλος, Νίκος Χατζηαποστόλου και Ιωάννης Ψαρούδας. Η ίδρυση της Ένωσης Ελλήνων Μουσουργών επισημοποιήθηκε τελικά στις 8 Ιουνίου του 1931, με απόφαση του Πρωτοδικείου Αθηνών.
μικρογραφία|Το πρακτικό της ίδρυσης.
Τζοβάννι Μπαττίστα Πινέλλο ντι Γκιράρντι

Ο Τζοβάννι Μπαττίστα Πινέλλο ντι Γκιράρντι (ιτ. "Giovanni Battista Pinello di Ghirardi", 1544-1587) υπήρξε Ιταλός συνθέτης και διευθυντής ορχήστρας της αναγέννησης. Καθιέρωσε το ιταλικό τραγούδι στον γερμανόφωνο χώρο.
Κενάν Εβρέν

Ο Αχμέτ Κενάν Εβρέν ("Ahmet Kenan Evren", 17 Ιουλίου 1917 - 9 Μαΐου 2015) ήταν Τούρκος στρατιωτικός, πραξικοπηματίας και πολιτικός. Γεννήθηκε στη Φιλαδέλφεια της Μικράς Ασίας (τουρκ. "Alaşehir"). Διετέλεσε 17ος αρχηγός του γενικού επιτελείου στρατού των Τουρκικών ενόπλων δυνάμεων και 7ος πρόεδρος της Τουρκικής Δημοκρατίας μετά από πραξικόπημα.
Μάικ Λαζαρίδης

Ο Μιχάλης" "(Μάικ)" "Λαζαρίδης ("Mike Lazaridis", γεννήθηκε ως Μιχαήλ Λαζαρίδης στην Κωνσταντινούπολη, στις 14 Μαρτίου 1961) είναι Ελληνοκαναδός επιχειρηματίας, ιδρυτής και αντιπρόεδρος της εταιρίας "Research In Motion" (RIM), που δημιούργησε και κατασκευάζει τα ασύρματα τηλέφωνα "Blackberry". Είναι επίσης καγκελάριος του Πανεπιστημίου του Γουοτερλού (Univerity of Waterloo) και έχει τιμηθεί ως Αξιωματικός του Τάγματος του Καναδά (Order of Canada). Με εκτιμώμενη περιουσία στα 800 εκατομμύρια δολάρια, ο Μάικ Λαζαρίδης κατατάχτηκε από το περιοδικό "Forbes" το 2007 στην 17η θέση των πιο πλούσιων Καναδών και στη 651η θέση παγκοσμίως.
Νίκος Βορριάς

Ο Νίκος Βορριάς (γεν. Ιτέα Φωκίδας, 24 Ιουλίου 1974) είναι Έλληνας παλαίμαχος ποδοσφαιριστής, πρωταθλητής Β΄Εθνικής και κυπελλούχος ερασιτεχνών Ελλάδας, που αγωνίζονταν στη θέση του σέντερ-φορ.

Αγωνίσθηκε για 5 συνεχόμενες χρονιές στη Χαλκηδόνα, με την οποία ανέβηκε τρεις κατηγορίες, φτάνοντας από τη Δ΄Εθνική (1998-99) στην Α΄Εθνική (2003).
Πάπας Γρηγόριος Ι΄

Ο Πάπας Γρηγόριος Ι΄ ("Papa Gregorio X", περ. 1210 – 10 Ιανουαρίου 1276) διετέλεσε πάπας της ρωμαιοκαθολικής εκκλησίας από το 1271 έως το 1276. Κατά κόσμον "Tedaldo Visconti", γεννήθηκε στην Πλακεντία και απεβίωσε στο Αρέτσο της Τοσκάνης. Έμεινε γνωστός τόσο από την τρίχρονη (1268-71) διαδικασία εκλογής του στην επικεφαλής θέση της Παπικής έδρας, όσο και από τη σύγκληση της συνόδου της Λυόν (1274).



Κατηγορία:Πάπες 13ου αιώνα
Άγαλμα του Ερεχθέα

Το κολοσσιαίο Άγαλμα του Ερεχθέα ήταν έργο του Μύρωνα που είχε στηθεί στην Ακρόπολη. Χρονολογείται στην εποχή μεταξύ του Κλεισθένη και της επίθεσης των Περσών στην άδεια Αθήνα μετά την χαμένη μάχη των Θερμοπυλών. Ήταν χάλκινο, όπως συνήθιζε ο Μύρων. Έστεκε επάνω σε βάση. Αναφέρεται από τον Παυσανία ως αξιολογότατο έργο και παραπέμπει στην νίκη του Ερεχθέα στα Ελευσίνια και τον θάνατο του Ιμμάραδου από το χέρι του Ερεχθέα.
Πικαρδία

Η Πικαρδία (γαλλ., προφέρεται "Πικαρντί") είναι ιστορική περιοχή της Βόρειας Γαλλίας και παλαιά επαρχία του βασιλείου πριν τη Γαλλική επανάσταση, όπως αποτελεί και τώρα μια από τις διοικητικές περιοχές της Γαλλίας. Βρέχεται προς δυτικά από τη Μάγχη, συνορεύει νοτιοδυτικά με τη Νορμανδία και ανατολικά με την Καμπανία. Αντιστοιχεί σήμερα με τους νομούς Σομ, Ουάζ, Αιν. Κυριότερες πόλεις της περιοχής είναι η Αμιένη, η Αμπεβίλ (Abbeville) και η Σαιν-Κεντέν (Saint-Quentin).
Σαάμι

thumb|right|Η σημαία των Σαάμι
thumb|right|Η γεωγραφική κατανομή των Σαάμι
thumb|right|Οικογένεια Σαάμι στην Νορβηγία γύρω στο 1900

Οι Σαάμι (Λάπωνες) είναι αυτόχθων αρχαίος λαός που ζει στο βόρειο άκρο της Σκανδιναβικής χερσονήσου, συμπεριλαμβανομένης και της χερσονήσου Κόλα.

Οι Λαπωνες είναι αυτόχθωνoς Φιννοουγγρικός λαός που κατοικεί στη Λαπωνία, που σήμερα περιλαμβάνει μεγάλα βόρεια τμήματα της Νορβηγίας και της Σουηδίας, βόρεια τμήματα της Φινλανδίας και τη Χερσόνησο Κόλα στην Περιφέρεια Μούρμανσκ της Ρωσίας. Οι Σαάμι είναι ιστορικά γνωστοί στα ελληνικά ως Λάπωνες, ο όρος όμως σήμερα, ενδεχομένως να θεωρηθεί προσβλητικός. Η προγονική χώρα των Σαάμι δεν είναι σαφώς καθορισμένη. Οι παραδοσιακές γλώσσες τους είναι οι γλώσσες Σάμι και κατατάσσονται ως κλάδος της Ουραλικής γλωσσικής οικογένειας.

Παραδοσιακά οι Σαάμι έχουν ακολουθήσει μια ποικιλία τρόπων βιοπορισμού, μεταξύ των οποίων η παράκτια αλιεία, η παγίδευση ζώων για γούνες και η εκτροφή προβάτων. Το πιο γνωστό μέσο βιοπορισμού είναι η ημινομαδική εκτροφή ταράνδων. Επί του παρόντος περίπου το 10% των Σαάμι συνδέεται με την εκτροφή ταράνδων, που τους παρέχουν κρέας, γούνες και μέσο μεταφοράς. 2.800 Σαάμι δραστηριοποιούνται στην εκτροφή ταράνδων με πλήρες απασχόληση . Για παραδοσιακούς, περιβαλλοντικούς, πολιτιστικούς και πολιτικούς λόγους η εκτροφή ταράνδων επιτρέπεται νόμιμα μόνο στους Σαάμι σε ορισμένες περιοχές των Βόρειων Χωρών .
Πάολο Ουτσέλλο

Ο Πάολο Ουτσέλλο ("Paolo Uccello", 15 Ιουνίου 1397 - 10 Δεκεμβρίου 1475), πραγματικό όνομα Πάολο ντι Ντόνο ("Paolo di Dono"), ήταν Ιταλός ζωγράφος και μαθηματικός που ήταν αξιοσημείωτος για το πρωτοποριακό έργο του σχετικά με την οπτική προοπτική στην τέχνη. Ήταν δημιουργός μωσαϊκών κατά την περίοδο της πρώιμης Αναγέννησης στην Ιταλία και υπήρξε από τους πρωταγωνιστές της φλωρεντινής καλλιτεχνικής δραστηριότητας κατά το πρώτο ήμισυ του 15ου αιώνα. Θεωρείται πρωτοπόρος στη δημιουργία πολύ προσεγμένης προοπτικής στους πίνακές του. Ο Τζόρτζιο Βαζάρι στο βιβλίο του "Le vite de' più eccellenti pittori, scultori e architettori" (1550) αναγράφει ότι ο Ουτσέλλο ήταν παθιασμένος με την προοπτική και μπορούσε να ξενυχτήσει στο εργαστήρι του αναζητώντας την βέλτιστη θέση του προοπτικού κέντρου. Αντίθετα με τους συγχρόνους του, ο Ουτσέλλο μέσω της προοπτικής προσπαθούσε να δώσει την αίσθηση του βάθους στα έργα του, ενώ οι υπόλοιποι την χρησιμοποιούσαν για την αφήγηση διαφορετικών ή διαδοχικών σκηνών.
Εθνικό Πάρκο Ανατολικής Μακεδονίας - Θράκης

thumb|right|350px|Εκβολές ποταμού Νέστου
thumb|right|350px|Παραποτάμιο Δάσος Νέστου «Μεγάλο Δάσος (Κοτζά Ορμάν»)
thumb|right|350px|Λίμνη Βιστωνίδα
thumb|right|350px|Λίμνη Ισμαρίδα ή Μητρικού
thumb|right|350px|Ποταμός Νέστος
thumb|right|350px|Κέντρο Πληροφόρησης Λιμνών Βιστωνίδας και Ισμαρίδας
thumb|right|350px|Πορφυροτσικνιάς ("Ardea purpurea)"
thumb|right|350px|Φοινικόπτερο ("Phoenicopterus roseus)"

Το Εθνικό Πάρκο Ανατολικής Μακεδονίας - Θράκης (ΕΠ ΑΜΑΘ) ιδρύθηκε το 2008 και περιέλαβε τις ήδη προστατευόμενες περιοχές του Δ. Νέστου, Λ. Βιστωνίδας, Λ. Ισμαρίδας και της ευρύτερης περιοχής τους. Το υγροτοπικό σύμπλεγμα του Εθνικού Πάρκου είναι ένα από τα σημαντικότερα της Ελλάδας, λόγω της μεγάλης έκτασής του (930.000 περίπου στρέμματα) και της μεγάλης βιολογικής, αισθητικής, επιστημονικής, γεωμορφολογικής και παιδαγωγικής του αξίας. Σκοπός του Εθνικού Πάρκου είναι η αποτελεσματική προστασία των οικοτόπων και των σπάνιων ειδών χλωρίδας και πανίδας που ενδημούν και αναπαράγονται στην περιοχή.

Θεσμοθετημένο όργανο διαχείρισης του Εθνικού Πάρκου Ανατολικής Μακεδονίας - Θράκης είναι ο Φορέας Διαχείρισης Δέλτα Νέστου Βιστωνίδας- Ισμαρίδας (Φ.Δ.), ο οποίος είναι Νομικό Πρόσωπο Ιδιωτικού Δικαίου, μη κερδοσκοπικού χαρακτήρα και συστάθηκε τον Απρίλιο του 2003, με ΚΥΑ των Υπουργείων ΠΕΧΩΔΕ, Γεωργίας και Ανάπτυξης.
Σαβάννα-λα-Μαρ

Η Σαβάννα-λα-Μαρ (αγγλικά: "Savanna-la-Mar" ή "Savannah-la-Mar", όπως αναφερόταν εντός ορισμένων κειμένων του 19ου αιώνα), συχνά αναφερόμενη ως Σαβ-λα-Μαρ, ή, απλώς, Σαβ, αποτελεί έδρα της ενορίας του Ουεστμόρλαντ, στην Τζαμάικα.
Μέι Πεν

Η Μέι Πεν (αγγλικά: May Pen) είναι πόλη της Τζαμάικα και πρωτεύουσα της Ενορίας της Κλάρεντον. Έχει πληθυσμό 60.000 κατοίκων (2001).
Τσιτσερνακαμπέρντ

thumb|220px|Το μνημείο της Αρμενικής Γενοκτονίας, πάνω στο λόφο Τσιτσερνακαμπέρντ.
Το Τσιτσερνακαμπέρντ (αρμενικά: "Ծիծեռնակաբերդ") είναι λόφος που βρίσκεται στο Γερεβάν, πρωτεύουσα της Αρμενίας, και εκτείνεται κατά μήκος του ποταμού Χραζντάν (αρμ:"Հրազդան") και στα ελληνικά σημαίνει Χελιδονόκαστρο (ծիծեռնակ-χελιδόνι, բերդ-κάστρο). Πάνω στο λόφο είναι χτισμένο και το ομώνυμο Μνημείο της Αρμένικης Γενοκτονίας.
Κλάρεντον

Η Ενορία της Κλάρεντον (αγγλικά: Parish of Clarendon) είναι μια από τις 14 ενορίες της Τζαμάικα. Έχει έκταση 1.196,3 τ.χλμ. και πληθυσμό 237.024 κατοίκων (2001). Πρωτεύουσα είναι η Μέι Πεν.
Μαντεβίλ

Η Μαντεβίλ (αγγλικά: Mandeville) είναι πόλη της Τζαμάικα και πρωτεύουσα της Ενορίας του Μάντσεστερ. Έχει πληθυσμό 50.000 κατοίκων (2001).
Πορτ Μαρία

Η Πορτ Μαρία (αγγλικά: Port Maria) είναι κωμόπολη της Τζαμάικα και πρωτεύουσα της Ενορίας της Αγία Μαρίας. Έχει πληθυσμό 7.500 κατοίκων (2001).
Σπεύσιππος

Ο Σπεύσιππος (γεννήθηκε το 408 π.Χ. στην Αθήνα και πέθανε μεταξύ 339 και 338 π.Χ. στην Αθήνα) ήταν αρχαίος Έλληνας φιλόσοφος και μαθηματικός και πρώτος σχολάρχης της Πλατωνικής Ακαδήμειας για περίπου 10 χρόνια, μετά τον θάνατο του Πλάτωνα το 347 π.Χ..
Τελικός Κυπέλλου Αγγλίας 2012

Ο Τελικός Κυπέλλου Αγγλίας 2012 διεξήχθη στις 6 Μαΐου στο Στάδιο Γουέμπλεϊ στο Λονδίνου μεταξύ της Τσέλσι και της Λίβερπουλ. Ήταν ο 131ος τελικός της αρχαιότερης ποδοσφαιρικής διοργάνωσης στον κόσμο.Ο αγώνας έληξε με σκορ 2:1 υπέρ της Τσέλσι η οποία κατέκτησε το τρόπαιο για έβδομη φορά στην ιστορία της. Διαιτητής του αγώνα ήταν ο Φιλ Ντόουντ.
Τομ Τζόουνς

Ο Τομ Τζόουνς με την [[Τζάνις Τζόπλιν]] το 1969
Ο Ο Τομ Τζόουνς Γούντγουορντ ("Tom Jones Woodward", 7 Ιουνίου 1940) είναι Ουαλός τραγουδιστής. Συγκαταλέγεται στις σημαντικότερες σύγχρονες μουσικές φωνές. Τιμήθηκε με πολλούς τίτλους και βραβεία για τις μουσικές του επιδόσεις. Έλαβε τον τίτλο του «"Σερ"» από την βασίλισσα της Βρετανίας.
Σαιντ Ανς Μπέι

Η Σαιντ Ανς Μπέι (αγγλικά: Saint Ann's Bay) είναι πόλη της Τζαμάικα και πρωτεύουσα της Ενορίας της Αγίας Άννας. Έχει πληθυσμό 13.671 κατοίκων (2001).
Peugeot 208

Το Peugeot 208 είναι αυτοκίνητο πόλης της κατηγορίας Β, που παράγεται από τη γαλλική αυτοκινητοβιομηχανία Peugeot, από τον Μάρτιο του 2012. Το 208 αντικατέστησε το Peugeot 207 και το βελτιωμένο Peugeot 206+ του 2009, αν και το 206+ συνεχίζει να διατίθεται έως σήμερα σε αρκετές αγορές διεθνώς (στην Ευρώπη αποσύρθηκε το 2012). Επίσης, τον Ιούνιο του 2015 το 208 πρώτης γενιάς υπέστη μια ελαφρά ανανέωση.

Τον Μάρτιο του 2019, στο Σαλόνι Αυτοκινήτου της Γενεύης, παρουσιάστηκε η δεύτερη γενιά του 208 και προωθήθηκε μέσα στο καλοκαίρι.
Ότσο Ρίος

Η Ότσο Ρίος (ισπανικά: Ocho Ríos, "Οχτώ Ποτάμια") είναι μια κωμόπολη της Τζαμάικα. Ανήκει στην Ενορία της Αγίας Άννας. Έχει πληθυσμό 9.583 κατοίκων (2001).

thumb|right|250px|Η Ότσο Ρίος
thumb|right|250px|Η Ότσο Ρίος τη νύχτα
Νήσος Καμπαρίτα

Η Νήσος Καμπαρίτα (αγγλικά: Cabarita islands) είναι το μεγαλύτερο νησί της Ενορίας της Αγίας Μαρίας, Τζαμάικα. Είναι ακατοίκητο. Βρίσκεται σε συντεταγμένες 18° 22' 00" Β 76° 53' 00" Δ. Βρίσκεται βορειοδυτικά της Πορτ Μαρία.
Άγιος Σόλωνας

Ο Άγιος Σόλωνας είναι Άγιος της Καθολικής Εκκλησίας. Εορτάζεται στις 17 Φεβρουαρίου.Κατά τον μεγάλο διωγμό του Διοκλητιανού το έτος 304 μ.Χ. μαρτυρησαν 72 Άγιοι ανάμεσα στους οποίους ο Άγιος Χρύσανθος,ο Άγιος Ευτύχιος, ο Άγιος Δίκαιος, ο Άγιος Συλβάνος, η Αγία Λουκίλα. Εξέχουσες μορφές αποτελούν δύο Βικεντιανοί Αδελφοί Οι Άγιοι Δονάτος και Σόλων, οι οποίοι κατήχηζαν πάρα πολλούς Ρωμαίους στρατιώτες στον Χριστιανισμό και η αγάπη τους προς τον συνάνθρωπο ήταν παρομοιώδης. Κατα την διάρκεια που βάπιτιζαν την κόρη του Νικομήδιου Λουκίλα, συνελλήφησαν από στρατιώτες του Διοκλητιανού και αφού φυλακίστηκαν, βαζανίστηκαν, αρνούμενοι να απαρνηθούν την πίστη τους στον Χριστό τελικά μετά πολλών Βασάνων αποκεφαλίσθησαν,τα δε κεφάλια τους πετάχθηκαν στην όχθη του ποταμού Lemene στην βόρεια Ιταλία κοντά στην Βενετία. Τα ιερά τους λείψανα φυλάσσονται στην Επισκοπή Pordenone (Diocesi Concordia-Pordenone) και στον Καθεδρικό ναό της Επισκοπής τον Άγιο Μάρκο. Ο Πάπας Συλβέστρος ο Α' το 314 μ.Χ. τους ανακήρυξε Αγιους και μάρτυρες της Καθολικής Πίστης.Στην Ορθόδοξη Εκκλησία το Όνομα Σόλων είναι σπανιότατο στις μέρες μας, αλλά ήταν αρκετά σύνηθες στα πρώτα Χριστιανικά Χρόνια. Η Ορθόδοξη Εκκλησία αν και τιμά την μνήμη των 72 μαρτύρων, επειδή στις μέρες μας το όνομα Σόλων δίνεται σπανιότατα,(στις Σλαβικές Ορθόδοξες χώρες είναι άγνωστο) δίνει τό όνομα του Αγίου Σολόχωνα, για τους χρησιμοποιούντες το όνομα Σόλων, επείδη συσχετίζουνε το όνομα Σολόχων που προέρχεται από το σόλο (σημαίνει αθλητής της σφυροβολίας, ρίπτης του σόλου) με το όνομα Σόλων ως προερχόμενο από την ίδια ρίζα.
Polandball

thumb|200px|Η αναπαράσταση του Polandball όπως προήλθε από τους χρήστες
Το Polandball, γνωστό επίσης και ως countryball, είναι ένα user-generated διαδικτυακό μιμίδιο που προήλθε από το /int/ board του Γερμανικού imageboard (διαδικτυακού φόρουμ εικόνων) Krautchan.net στο δεύτερο μισό του 2009. Το meme έχει εμφανιστεί σε έναν μεγάλο αριθμό από webcomics, όπου οι χώρες παρουσιάζονται ως σφαιρικές περσόνες που αλληλοεπιδρούν συχνάκις με σπαστά αγγλικά, διακωμωδώντας τα εθνικά στερεότυπα και τις διεθνείς σχέσεις. Στο στυλ των κόμικς μπορεί κάποιος να αναφερθεί διπλά τόσο ως Polandball (ακόμα και στην περίπτωση που δεν υπάρχει η Πολωνία ανάμεσα στους χαρακτήρες καρτούν) όσο και ως countryball (ή συνολικά, countryballs).
Κόμμα Πειρατών Ελλάδας

Το Κόμμα Πειρατών Ελλάδας είναι ελληνικό πολιτικό κόμμα. Είναι μέλος της "Πειρατικής Διεθνούς" από το Μάιο του 2012.
Βασίλειο της Γαλλίας

Το Βασίλειο της Γαλλίας (γαλλικά: "Royaume de France") είναι το όνομα του πολιτικού καθεστώτος της Γαλλίας την περίοδο της δυναστείας των Καπετιδών, η οποία διατήρησε την εξουσία κατά την διάρκεια ενός τμήματος του Μεσαίωνα και στις αρχές της σύγχρονης εποχής - με αυτή την τελευταία εποχή να αντιστοιχεί στην επανομαζόμενη περίοδο του Παλαιού Καθεστώτος. Την διαδέχθηκε το Βασίλειο της Γαλλίας με συνταγματική μοναρχία.

Το βασίλειο της Γαλλίας προέκυψε από τη διαίρεση του βασιλείου των Φράγκων το 843. Το δυτικό βασίλειο, αποτελώντας τμήμα αυτής της διαίρεσης, απόσπάσθηκε πλήρως από τα άλλα δύο βασίλεια, το κεντρικό και το ανατολικό. Από το 911 και μετά, ο βασιλιάς Κάρολος Γ' απαίτησε την κληρονομιά των Φράγκων και χρησιμοποιούσε τον τίτλο του "Βασιλιά τον Φράγκων", τίτλο που είχε εγκαταλειφθεί από την εποχή του Καρλομάγνου και που σύντομα θα γινόταν ο ιδιαίτερος τίτλος του μοναδικού βασιλιά της Δύσης, ο οποίος κατείχε περιοχές που αποτελούσαν τμήμα του βασιλείου του Κλοβί, συμπεριλαμβανομένων του Τουρναί, της Ρενς και του Παρισιού.

Η πρώτη αναφορά του ονόματος "Γαλλία" για τον προσδιορισμό του δυτικού βασιλείου των Φράγκων στο σύνολό του (μερικές φορές αναφερόμενο και ως "Δυτική Φραγκία" από ορισμένους ιστορικούς) βρίσκεται σε ένα δίπλωμα του βασιλιά Λουδοβίκου Δ' με ημερομηνία το 946, αναφερόμενο στη στιγμή όπου "ο βασιλιάς ανέκτησε την Γαλλία".

Αλλά το 1204, υπό την βασιλεία του Φίλιππου Αυγούστου για πρώτη φορά ο βασιλιάς προσφωνήθηκε "βασιλιάς της Γαλλίας" αντί για "βασιλιάς των Φράγκων". Η χρήση αυτού του τίτλου γενικεύτηκε σταδιακά το επόμενο διάστημα.

Οι Καπετίδες βασιλείς άρχισαν σταδιακά να αντικαθιστούν το σύστημα της φεουδαλικής μοναρχίας με την εφαρμογή του συστήματος της απόλυτης μοναρχίας, το οποίο έφθασε στο απόγειό του τον 17ο και τον 18ο αιώνα. Η Γαλλία είναι σίγουρο πως έφτασε στο απόγειό της στη διεθνή σκηνή υπό αυτό το καθεστώς. Ούτως, από την εποχή του Φίλιππου Αυγούστου, το βασίλειο φαινόταν πως αποτελούσε την πλέον σημαντική ευρωπαϊκή δύναμη αλλά κυρίως κατά τη διάρκεια του καθεστώτος της απόλυτης μοναρχίας, απέναντι σε αρκετές αντίπαλες ευρωπαϊκές συμμαχίες, η Γαλλία αναδύθηκε ως η μεγαλύτερη ευρωπαϊκή δύναμη στη διάρκεια της περιόδου από το δεύτερο ήμισυ του 16ου αιώνα και μέχρι το τέλος του 18ου αιώνα.

Το 1791 το σύστημα της απόλυτης μοναρχίας επίσημα καταργήθηκε και το Βασίλειο της Γαλλίας εισήλθε στο καθεστώς της συνταγματικής μοναρχίας. Λιγότερο από έναν χρόνο αργότερα, με την διακήρυξη της κατάργησης της βασιλείας στην Γαλλία στις 21 Σεπτεμβρίου 1792, το Βασίλειο της Γαλλίας παραχώρησε την θέση του στην Πρώτη Γαλλική Δημοκρατία και στη συνέχεια στην Πρώτη Αυτοκρατορία πριν αποκατασταθεί το 1814 και για μια ακόμη φορά το 1815 έχοντας διακοπεί στο μεσοδιάστημα από τις Εκατό Ημέρες. Το βασίλειο της Γαλλίας εξαφανίσθηκε οριστικά με την Επανάσταση του 1848.
Χαφ Γουέι Τρι

Η Χαφ Γουέι Τρι (αγγλικά: Half Way Tree) είναι μια κωμόπολη της Τζαμάικα. Είναι η πρωτεύουσα της Ενορίας του Αγίου Ανδρέα. Έχει πληθυσμό 18.139 κατοίκων (2001).

right|250px
[[Αρχείο:Devonhouse.jpg|thumb|right|250px|Το Ντέβον Χάουζ
Χιονοδρομικό κέντρο Καλαβρύτων

thumb|right|Το ξύλινο chalet του χιονοδρομικού.
thumb|right|Πανοραμική άποψη από το chalet προς το βουνό.
To Χιονοδρομικό κέντρο Καλαβρύτων ή Χιονοδρομικό κέντρο Χελμού βρίσκεται στο όρος Χελμός, κοντά στα Καλάβρυτα. Διαθέτει έντεκα πίστες διαφόρων βαθμών δυσκολίας, που βρίσκονται σε υψόμετρο μεταξύ 2.330 μέτρων και 1.700 μέτρων.
Μόραντ Μπέι

Η Μόραντ Μπέι (αγγλικά: Morant Bay) είναι πόλη της Τζαμάικα και πρωτεύουσα της Ενορίας του Αγίου Θωμά. Έχει πληθυσμό 11.121 κατοίκων (2010).

thumb|right|250px|Δρόμος στην Μόραντ Μπέι
Ρένα Κρουαζιέ

Η προσωπογράφος Ρένα Κρουαζιέ γεννήθηκε στην Κέρκυρα. Δεκατριών χρονών συμμετείχε με προσωπογραφίες της στο πνευματικό φυτώριο της Κέρκυρας "Ιόνιος Πνοή" και τρία χρόνια αργότερα παίρνει μέρος σε έκθεση στο τότε Φρουραρχείο της πόλης, πάντα με πορτρέτα.

Πετυχαίνει με υποτροφία στην Ανώτατη Σχολή Καλών Τεχνών και σπουδάζει γλυπτική 5 χρόνια με δάσκαλο τον Θανάση Άπαρτη. Παράλληλα σπουδάζει ζωγραφική και σκηνογραφία ένα χρόνο κοντά στον Γιάννη Τσαρούχη και δύο χρόνια κεραμική με δάσκαλο τον Γ. Γεωργίου. 

Αποφοιτά το 1971 και την επόμενη χρονιά έως το τέλος της εκπαιδευτικής της καριέρας προσλαμβάνεται ως καθηγήτρια στη Σχολή Μωραΐτη.

Είκοσι πέντε χρόνων "στήνει" το πρώτο της γλυπτό στην πάνω πλατεία της Κέρκυρας "Το Μνημείο της Ενώσεως", λίγο αργότερα την προτομή του Γεράσιμου Ζωχιού, ιδρυτή του Ν.Α.Τ., στο χωριό Άγιοι Δέκα και το 2010 την προτομή του Σπύρου Πλασκοβίτη στον "Κήπο του Λαού" στην Κέρκυρα. Το 1998 εκδίδεται το λεύκωμα "Πορτρέτα - Ρένας Κρουαζιέ" από τις εκδόσεις Απόστροφος στην Κέρκυρα. Το 2000 ο Κώστας Γεωργουσόπουλος παρουσιάζει στη Στοά του Βιβλίου στην Αθήνα το λεύκωμα ημερολόγιο "Το γέλιο της ζωής μας" από τις εκδόσεις Άγκυρα με τα πορτρέτα των μεγάλων μας κωμικών.

Έχει λάβει μέρος σε πανελλήνιες και σε πολλές ομαδικές και ατομικές εκθέσεις, στην Κέρκυρα και στην Αθήνα.

Πορτρέτα της υπάρχουν:

* Στην Κέρκυρα: 
** στην Εταιρεία Κερκυραϊκών Σπουδών
** στην Αναγνωστική Εταιρία
** στο τμήμα Ιστορίας του Ιονίου Πανεπιστήμιου (αίθουσα συνεδριάσεων)
** στην Ιόνιο Ακαδημία κλπ.
* Στην Αθήνα: 
** στο θεατρικό Μουσείο
** στο Πνευματικό Κέντρο Δήμου Αθηναίων
** στην πινακοθήκη του Δήμου Αθηναίων
** στο σύλλογο Ελλήνων Λογοτεχνών κλπ.
* Στο πατριαρχείο Κωνσταντινούπολης (πορτρέτο Πατριάρχη κκ. Βαρθολομαίου).

Έχουν γράψει για την Ρένα Κρουαζιέ οι:

* Μάρω Δούκα
* Κώστας Γεωργουσόπουλος
* Σπύρος Πλασκοβίτης 
* Ματθαίος Μουντές
* Νίκος Δήμου 
* Γιώργος Σισιλιάνος
* Μανόλης Κορρές
* Νάσος Μαρτίνος
* Βεατρίκη Σπηλιάδη 
* Ντόρα Ηλιοπούλου-Ρόγκαν 
* Κοσμάς Λιναρδάτος κλπ.

Έχει φιλοτεχνήσει μεταξύ άλλων πορτρέτα των: Οδυσσέα Ελύτη, Κατίνας Παξινού, Αλέξη Μινωτή, Μαρίας Κάλλας, Άγγελου Σικελιανού, Δημήτρη Μητρόπουλου, Κωνσταντίνου Καβάφη, Κάρολου Κουν, Διονυσίου Σολωμού, Γιάννη Τσαρούχη, Νίκου Καζαντζάκη, Γιάννη Ρίτσου, Κωστή Παλαμά, Γιώργου Σεφέρη, Κώστα Βάρναλη, Μάνου Χατζιδάκι, Κώστα Καρυωτάκη, Ντίνου Θεοτόκη, Αντώνη Σαμαράκη, Γιώργου Κάρτερ.

Κατηγορία:Έλληνες ζωγράφοι
Κίμπρα

Η Κίμπρα Λι Τζόνσον ("Kimbra Lee Johnson", 27 Μαρτίου 1990), γνωστή απλά ως Κίμπρα (Kimbra), είναι τραγουδίστρια - τραγουδοποιός από τη Νέα Ζηλανδία. Μεταξύ άλλων έχει κατακτήσει δύο βραβεία Grammy το 2013, για την συνεργασία της με τον Gotye στο τραγούδι "Somebody That I Used to Know".
Τσέζαρε Μπεκαρία

thumb|right|210px|Ο Ιταλός νομικός και οικονομολόγος - Χαρακτικό, 1766 - Συλλογή Μπερτραρέλι, Μιλάνο.
Ο Τσέζαρε Μπεκαρία (Cesare Bonesana, marchese di Beccaria), Μιλάνο 1738- 1794 ήταν Ιταλός εγκληματολόγος, οικονομολόγος, δημοσιολόγος και φιλόσοφος, συγγραφέας του μνημειώδους έργου "Περί εγκλημάτων και ποινών" , το οποίο συνέβαλε καθοριστικά στον ορθολογικό και ουμανιστικό αναπροσανατολισμό των ποινικών επιστημών και τη διαμόρφωση της λεγόμενης «Κλασικής Σχολής» του Ποινικού Δικαίου.
Ανανίας γιος του Ανανία

Ο Ανανίας γιος του Ανανία ή Άνανους μπεν Άνανους από την παράταξη των Σαδδουκαίων κατέλαβε το αξίωμα του αρχιερέα του ιουδαϊκού Ναού της Ιερουσαλήμ δυο φορές το 62 και το 66.
Αρτεμισία το αψίνθιον

Η Αρτεμισία το αψίνθιον "(Artemisia absinthium)" αποτελεί είδος της αψίνθης, στο γένος της Αρτεμισίας, ιθαγενές στις εύκρατες περιοχές της Ευρασίας και της Βόρειας Αφρικής και ευρέως εγκλιματισμένο στον Καναδά και τις βόρειες Ηνωμένες Πολιτείες. Ανήκει στα ανεμογαμικά "(anemophily)" είδη που η επικονίαση γίνεται μέσω του ανέμου. Καλλιεργείται ως καλλωπιστικό φυτό και χρησιμοποιείται ως συστατικό στο οινόπνευμα αψίνθιου καθώς και σε ορισμένα άλλα αλκοολούχα ποτά.
Νήσος Ουάιτ

thumb|250px|Δορυφορική εικόνα της νήσου Ουάιτ.
Η Νήσος Ουάιτ (αγγλ. "Isle of Wight", λατ: "Vecta, Vectis insula") είναι κομητεία και το μεγαλύτερο νησί της Αγγλίας που βρίσκεται στη Μάγχη και το δωδέκατο μεγαλύτερο του Ηνωμένου Βασιλείου. Απέχει κατά μέσο όρο περίπου 2-5 μίλια (3-7 χλμ.) από τη νότια ακτή της κομητείας του Χάμπσιρ, που χωρίζεται από την ηπειρωτική χώρα με ένα πορθμό αποκαλούμενο Σόλεντ ("Solent"). Το νησί έχει αρκετά θέρετρα που αποτελούν προορισμό διακοπών, ήδη από τη Βικτωριανή εποχή.

Το νησί βρίσκεται απέναντι από την πόλη του Σαουθάμπτον. Στο παρελθόν ανήκε στην κομητεία του Χάμπσιρ, αλλά από το 1974 είναι ανεξάρτητο. Ο πληθυσμός του ανέρχεται στους 138.400 κατοίκους σύμφωνα με την απογραφή του 2011. Πρωτεύουσα είναι το Νιούπορτ και μεγαλύτερη πόλη το Ράιντ (Ryde).

Κατηγορία:Κομητείες της Αγγλίας
Κατηγορία:Νησιά του Ηνωμένου Βασιλείου
Πορτ Αντόνιο

Η Πορτ Αντόνιο (αγγλικά: Port Antonio) είναι μια πόλη της Τζαμάικα. Είναι η πρωτεύουσα της Ενορίας της Πόρτλαντ. Έχει πληθυσμό 13.246 κατοίκων (1991).

thumb|right|250px|Η Πορτ Αντόνιο
thumb|right|250px|Η Πορτ Αντόνιο
In Legend

Οι In Legend είναι γερμανικό συγκρότημα heavy metal που ιδρύθηκε το 2010 από τον ντράμερ του φωνητικού συγκροτήματος Van Canto. Το μουσικό ύφος τους διαφέρει εξαιτίας της αντικατάστασης της ηλεκτρικής κιθάρας από το πιάνο. Τα μέλη του συγκροτήματος είναι οι: Bastian Emig (πιάνο και φωνή), Daniel Wicke (μπάσο), Dennis Otto (ντράμς) and Daniel Schmidle(keytar).
Ολυμπιάς Λυμπιών

Η Ολυμπιάς Λυμπιών (ή η Ολυμπιάδα Λυμπιών) είναι κυπριακή ποδοσφαιρική ομάδα με έδρα τα Λύμπια της επαρχίας Λευκωσίας. Ιδρύθηκε το 1941. Χρώματα της ομάδας είναι το πράσινο και το άσπρο. Έδρα της ομάδας είναι το Στάδιο Ολυμπιάς Λυμπιών.
Άρτεμις Κυπαρίσση

Η Άρτεμις Κυπαρίσση (1886 - 6 Δεκεμβρίου 1968) ήταν Ελληνίδα υψίφωνος, μία από τις διαπρεπέστερες καλλιτέχνιδες του λυρικού τραγουδιού στην Ελλάδα κατά τον 20ό αιώνα.
Η κόρη του ήλιου

Το Η κόρη του ήλιου είναι τίτλος μιας ελληνικής κινηματογραφικής ταινίας, του 1971 σε σκηνοθεσία Ντίνου Δημόπουλου, με πρωταγωνιστές την Αλίκη Βουγιουκλάκη, τον Κώστα Καρρά, το Σπύρο Καλογήρου και το Νίκο Γαλανό.
Η Αλίκη στο ναυτικό

Το Η Αλίκη στο ναυτικό είναι ταινία του ελληνικού κινηματογράφου, του Αλέκου Σακελλάριου, που γυρίστηκε το 1960 και έκανε πρεμιέρα στις 20 Φεβρουαρίου 1961, σε μουσική Μάνου Χατζιδάκι. Μάλιστα ήταν η πρώτη έγχρωμη ταινία της Φίνος Φιλμ, καθώς και της Αλίκης Βουγιουκλάκη.
Κυριάκος Τσολερίδης

Ο Κυριάκος Τσολερίδης (γεν. Γιαννιτσά, 8 Ιουνίου 1976) είναι Έλληνας αθλητής και βαλκανιονίκης.
Ικάριο πέλαγος

Το Ικάριο πέλαγος, ("Ικάριον Πέλαγος"), καλούμενο και Ικάριος πόντος, είναι επιμέρους τμήμα, "ελάσσον", του Αιγαίου πελάγους που εκτείνεται ανατολικά των Κυκλάδων (Νάξου, Αμοργού κ.ά.) μέχρι των ακτών της Μικράς Ασίας. Βόρεια οριοθετείται από τις νήσους Ικαρία και Σάμο και νότια από τις νήσους Αστυπάλαια και Κω, όπου νοτιότερη επέκταση αυτού αποτελεί το Καρπάθιο πέλαγος.

Κατά την Ελληνική Μυθολογία στο πέλαγος αυτό έπεσε ο μυθικός Ίκαρος, γιος του Δαιδάλου και της Ναυκράτης, που επιχειρούσε πτήση με τεχνητές πτέρυγες δραπετεύοντας έτσι από την Κρήτη. Εξ αυτού δε και το όνομα του πελάγους.

Πρώτος που οριοθέτησε το Ικάριο πέλαγος ήταν ο αρχαίος Έλληνας γεωγράφος Στράβων.

Το Ικάριο πέλαγος αποτελεί ιδιαίτερο τμήμα αναφοράς στα μετεωρολογικά δελτία που εκδίδει η Ε.Μ.Υ.
Κώστας Μπατσινίλας

O Κώστας Μπατσινίλας (Πειραιάς, 12 Φεβρουαρίου 1963) είναι Έλληνας παλαίμαχος διεθνής ποδοσφαιριστής που αγωνιζόταν στη θέση του σέντερ-φορ και έκανε μεγάλη καριέρα στο πρωτάθλημα της Α΄Εθνικής, κατά τη διάρκεια της δεκαετίας του '80 έως και τις αρχές του '90, με τα χρώματα τεσσάρων διαφορετικών συλλόγων. Ήταν ιδιαίτερα γνωστός για την ικανότητά του στο σκοράρισμα, με ισχυρά σουτ αλλά κυρίως με κεφαλιές, όπως και τους συχνούς τραυματισμούς του, εξαιτίας των οποίων διέκοψε σχετικά πρόωρα την καριέρα του, σε ηλικία μόλις 30 ετών.
Ιωάννης Ολύμπιος

Ο Ιωάννης Ολύμπιος (1802-1869) ήταν Έλληνας καθηγητής του Πανεπιστημίου Αθηνών και ιατρός.
Ηλίας Κασιδιάρης

Ο Ηλίας Κασιδιάρης (Πειραιάς, 29 Νοεμβρίου 1980) είναι Έλληνας πολιτικός καταδικασθείς για διεύθυνση της εγκληματικής οργάνωσης που εκπροσωπήθηκε πολιτικά με το ακροδεξιό νεοναζιστικό κόμμα της Χρυσής Αυγής, μετέπειτα ιδρυτής και πρόεδρος του κόμματος Έλληνες για την Πατρίδα. 

Η δράση του με τη Χρυσή Αυγή έχει σημαδευτεί από ακραία ρατσιστικές, ξενοφοβικές και αντιμεταναστευτικές αντιλήψεις που συνδέονται άμεσα με τον εθνικισμό και τον νεοναζισμό, παρόλο που ο ίδιος απορρίπτει ότι έχει σχέση με τον ναζισμό και τον καταδικάζει. Έχει ταχθεί εχθρικά κατά της ελληνικής ΛΟΑΤ κοινότητας, ενώ έχει χειροδικήσει κατά των βουλευτών Λιάνας Κανέλλη το 2012 και Νίκου Δένδια το 2017.

Μετά τη δολοφονία του Παύλου Φύσσα τον Σεπτέμβριο του 2013, συνελήφθη μαζί με άλλα στελέχη της Χρυσής Αυγής με την κατηγορία συμμετοχής σε εγκληματική οργάνωση, αλλά αφέθηκε ελεύθερος με περιοριστικούς όρους. Το 2014 και το 2019 υπήρξε υποψήφιος δήμαρχος Αθηναίων, όντας και στις δύο περιπτώσεις υπόδικος. Κρίθηκε προφυλακιστέος τον Ιούλιο του 2014, αλλά αποφυλακίστηκε έναν χρόνο μετά.

Στις 21 Μαΐου 2020 ανακοίνωσε την αποχώρησή του από τη Χρυσή Αυγή, ενώ λίγες ημέρες αργότερα ανακοίνωσε την ίδρυση του κόμματος Έλληνες για την Πατρίδα, μέσω ενός βίντεο στο YouTube.Αιτία της αποχώρησης ήταν ότι ο Νίκος Μιχαλολιάκος αρνήθηκε την πρόταση Κασιδιάρη, που του ζητούσε να πραγματοποιηθούν αλλαγές τόσο στη δομή και λειτουργία της Χρυσής Αυγής, με ανοιχτό συνέδριο για εκλογή Γενικού Γραμματέα, όσο και στην ιδεολογική της προσέγγιση, καταδικάζοντας τον εθνικοσοσιαλισμό, τον φασισμό και κάθε είδους ακραία ιδεολογία μη ελληνικού ιδεολογικού ρεύματος. Επίσης είχε προτείνει και την μετονομασία του κόμματος από «Λαϊκός Σύνδεσμος - Χρυσή Αυγή» σε «Ελληνική Συμμαχία - Χρυσή Αυγή». 

Στις 30 Ιουνίου 2020 κατέθεσε μήνυση κατά του Δημάρχου Αθηναίων Κώστα Μπακογιάννη για τα αδικήματα της απάτης, της παράβασης καθήκοντος και της απιστίας σε βάρος του Δήμου Αθηναίων για τον «μεγάλο περίπατο», ενώ στις 1 Οκτωβρίου κατέθεσε στοιχεία. 

Στις 7 Οκτωβρίου 2020 κρίθηκε ομόφωνα σε πρώτο βαθμό ένοχος για διεύθυνση της εγκληματικής οργάνωσης Χρυσή Αυγή, και του επιβλήθηκε ποινή κάθειρξης 13 ετών και 6 μηνών χωρίς αναστολή.
Ιωάννης Μηναίος

Ο Ιωάννης Μηναίος του Γεωργίου (1918 - 26 Ιουνίου 2000) ήταν Έλληνας στρατιωτικός, υποναύαρχος Π.Ν., και πολιτικός.
Τζος Ντουχάμελ

Ο Τζος Ντουχάμελ (αγγλικά : "Joshua David Duhamel", 14 Νοεμβρίου 1972-) είναι Αμερικανός ηθοποιός και πρώην μοντέλο. Μετά από μια καριέρα στο μόντελινγκ, ξεκίνησε την υποκριτική του καριέρα στην καθημερινή σαπουνόπερα του ABC "All My Children" και αργότερα πρωταγωνίστησε στην σειρά του NBC "Las Vegas," που προβλήθηκε στην Αμερική από το 2003 έως το 2008.

Το 2008 ο Ντουχάμελ πέρασε στον κινηματογράφο όπου πρωταγωνίστησε στις τέσσερις ταινίες "Transformers", πιο πρόσφατα στην πέμπτη ταινία, "Transformers : The Last Knight" (2017). Έχει επίσης εμφανιστεί στις ταινίες "When In Rome, Life as We Know It, New Yerar's Eve, Safe Haven, You're Not You". Το 2015 ο Ντουχάμελ συμπρωταγωνίστησε στην δραματική σειρά μικρού μήκους του CBS "Battle Creek."
Κρίτων

Ο Κρίτων είναι έργο του Πλάτωνα που αναφέρεται στη δίκη και την εκτέλεση του Σωκράτη. Μαζί με τα "Ευθύφρων", "Απολογία" και "Φαίδων" συγκαταλέγεται στην τετραλογία έργων του Πλάτωνα που περιγράφουν τη δίκη του Σωκράτη. Στον διάλογο συμμετέχουν ο Σωκράτης, στενός και εύπορος φίλος του Κρίτωνα.
Νίκος Σκουτερόπουλος

Ο Νίκος Σκουτερόπουλος γεννήθηκε στην Αθήνα το 1938. Σπούδασε κλασική φιλολογία και φιλοσοφία στα πανεπιστήμια Αθηνών, Γκέτιγκεν και Τύμπιγκεν της Γερμανίας. Είναι καθηγητής στο Πανεπιστήμιο Αθηνών.
Μίλοβαν Μιλοβάνοβιτς

Ο Δρ Μίλοβαν Μιλοβάνοβιτς (σερβικά, κυριλλικά: Милован Ђ Миловановић), (1863 - 1912) ήταν Σέρβος δικηγόρος, διπλωμάτης και πολιτικός, έχοντας διατελέσει υπουργός εξωτερικών και πρωθυπουργός της Σερβίας.
Ιωάννης Μπούτος

Ο Ιωάννης Μπούτος (Μάιος 1925 - 8 Ιουλίου 2004), του Περικλή, ήταν Έλληνας δικηγόρος, οικονομολόγος και πολιτικός, βουλευτής Μεσσηνίας, πολλές φορές υπουργός σε σημαντικά υπουργεία και διοικητής της Τράπεζας της Ελλάδος.

Ανήκε σε πολιτική οικογένεια της Πελοποννήσου και ήταν ο πέμπτος Μπούτος που έγινε βουλευτής. Μεταπολιτευτικά προκάλεσε μεγάλη αίσθηση με την απόφασή του να στηρίξει τον Ανδρέα Παπανδρέου την περίοδο του σκανδάλου Κοσκωτά, το 1989 αν και ο ίδιος ήταν κορυφαίο στέλεχος και υπουργός της Δεξιάς.
Φρανς Σαμούτ

Ο Φρανς Σαμούτ "Frans Sammut" (19 Νοεμβρίου 1945 – 4 Μαΐου 2011) ήταν Μαλτέζος μυθιστοριογράφος και δοκιμιογράφος.
Rue de Solférino

Άποψη του δρόμου από την πεζογέφυρα Λεοπόλντ-Σεντάρ-Σανγκόρ. Στα αριστερά, διακρίνεται το [[Παλάτι της Λεγεώνας της Τιμής|Παλάτι του Σαλμ]] που φιλοξενεί το [[Μουσείο της Λεγεώνας της Τιμής]]
Η Rue de Solférino (Οδός Σολφερινό) είναι οδός του 7ου διαμερίσματος του Παρισιού. Μήκους 232 μέτρων και πλάτους 20 μέτρων, η οδός Σολφερινό συνδέει την αποβάθρα Ανατόλ-Φρανς με τη λεωφόρο Σαιν-Ζερμαίν (boulevard Saint-Germain).
Κρίστοφ Άμπεργκερ

Ο Κρίστοφ Άμπεργκερ (γερμανικά: "Christoph Amberger", περ. 1500 - 1562) ήταν Γερμανός ζωγράφος, προσωπογράφος και χαράκτης του ρεύματος της Βορειοευρωπαϊκής Αναγέννησης.
Τζουζέππε Ροσαρόλλ

Ο Τζουζέππε Ροσαρόλλ-Σκόρτσα (Ιωσήφ Ροσαρόλλης, ιταλ.: "Giuseppe Maria Rosaroll-Scorza", Νάπολη, 16 Σεπτεμβρίου 1775 - Ναύπλιο, 2 Δεκεμβρίου 1825) ήταν Ιταλός στρατηγός, επαναστάτης και φιλέλληνας. Έδρασε τόσο στη χώρα του όσο και στην Ελλάδα κατά τη διάρκεια της Ελληνικής Επανάστασης.
Γ' Νεκροταφείο Αθηνών

Το Γ' Νεκροταφείο Αθηνών, βρίσκεται στη συνοικία Άσπρα Χώματα της Νίκαιας. Βρίσκεται στο ύψος του κόμβου των λεωφόρων Θηβών και Πέτρου Ράλλη και η κεντρική του είσοδος του είναι επί της οδού Καυκάσου. Η έκταση του κοιμητηρίου εντάσσεται στο Δήμο Νίκαιας και νυν Δήμο Νίκαιας - Αγ. Ιωάννη Ρέντη και διοικητικά υπάγεται στο Δήμο Αθηναίων.

Αποτελεί το μεγαλύτερο κοιμητήριο σε έκταση των Βαλκανίων, με περισσότερα από 27.000 ταφικά μνημεία. Θεωρείται επίσης σημαντικό, επειδή εκεί αναπαύονται αρκετοί επώνυμοι Έλληνες. Στο βορειοδυτικό τμήμα του, στο ύψος όπου συναντώνται τα όρια των δήμων Νίκαιας, Κορυδαλλού, Αγ. Βαρβάρας και Αιγάλεω, περιλαμβάνει και Εβραϊκό νεκροταφείο, το δεύτερο συνολικά νεκροταφείο εβραϊκής κοινότητας στην Αθήνα. Στον περιβάλλοντα χώρο εντός του κοιμητηρίου, υπάρχουν μνημεία για τους εκτελεσθέντες του Μπλόκου της Κοκκινιάς και της Σφαγής του Αιγάλεω, αντίστοιχα.

Πλησίον του κοιμητηρίου βρίσκονται το Δημοτικό Γήπεδο Νίκαιας, το Δ.Α.Κ. Νικαίας «ο Πλάτων» και το Γενικό Νοσοκομείο Νίκαιας Πειραιά «Άγιος Παντελεήμων».
Aircrack-ng

Το Aircrack-ng είναι ένα πρόγραμμα που στην πραγματικότητα αποτελεί μια σουίτα από υποπρογράμματα που στόχο έχουν στον έλεγχο ασφάλειας ενός ασύρματου δικτύου. Μπορεί να παρεμβάλλεται σε ένα ασύρματο δίκτυο, με σκοπό την παράγωγη επιθυμητών δεδομένων από ένα ασύρματο δίκτυο.

Τα ποια σημαντικά υποπρογράμματα είναι:
* Airmon-ng: Το πρόγραμμα βάζει σε κατάσταση monitor την κάρτα wifi.
* Airodump-ng: Πρόκειται για το σνιφερ της σουίτας. Δουλεία του είναι να καταγράφει τα πακέτα ασύρματων δικτύων.
* Aireplay-ng: Αυτό είναι το κυριότερο εργαλείο. Η βασική λειτουργία του είναι η αποσύνδεση ενός ασύρματα συνδεδεμένου υπολογιστή, άσχετα με το βαθμό ασφάλειας που έχει το ασύρματο δίκτυο. Η μοναδική προστασία είναι κάποιος να κρύψει το essid του δικτύου με το που δεχτεί αυτήν επίθεση συνήθως μέσω πρωτοκόλλου EAPOL.
* Packetforge-ng: Χρήσιμο για να δημιουργεί πακέτα συσχετισμένα με ένα συγκεκριμένο ασύρματο δίκτυο με στατική ασφάλεια (WEP). Έχει άμεσο στόχο να χρησιμοποιηθεί με το aireplay-ng, για να μεγαλώσει την ροη δεδομένων στο ασύρματο δίκτυο.
* Aircrack-ng: Πρόκειται για το τελικό στάδιο της διαδικασίας, που σπάει στατικά (WEP) ή δυναμικά (WPA) κλειδώματα. Όσο αφορά τα στατικά κλειδώματα (WEP) δεν έχουν καλή ασφάλεια, αλλά αναγκάζει τον εισβολέα να είναι στην εμβέλεια του ασύρματου δικτύου για να ελέγξει την ασφάλεια του. 

Τα δυναμικά κλειδώματα (WPA) παρέχουν την καλύτερη ασφάλεια, αλλά από ένα σημείο και μετά.
Ο εισβολέας δεν είναι υποχρεωτικό να είναι στην εμβέλεια του ασύρματου δικτύου, ώστε να δει κατά ποσό ασφαλείς είναι. 
(Από την στιγμή που πάρει τον κρυπτογραφημένο αλγόριθμο που εμπεριέχει μέσα το primary key του ασύρματου δικτύου).
Αουατσαπάν

Η Αουατσαπάν (ισπανικά: Ahuachapán) είναι η δωδέκατη μεγαλύτερη πόλη του Ελ Σαλβαδόρ. Είναι η πρωτεύουσα του διαμερίσματος Αουατσαπάν. Έχει πληθυσμό 110.511 κατοίκων (2007).
Μακάριος Αλεξανδρέας

Ο Μακάριος Αλεξανδρέας (293-393/394), ήταν Αλεξανδρινός ασκητής και ιερέας που έζησε τον 4ο αιώνα μετά Χριστόν.
Κονσεπσιόν δε Ατάκο

Το Κονσεπσιόν δε Ατάκο (ισπανικά: Concepción de Ataco) είναι μια πόλη του Ελ Σαλβαδόρ. Βρίσκεται στο διαμέρισμα Αουατσαπάν. Έχει πληθυσμό 18.101 κατοίκων (2006).
Iron Man 3

Το Iron Man 3 είναι αμερικάνικη περιπετειώδης ταινία με υπερήρωες παραγωγής 2013, βασισμένη στον ομώνυμο ήρωα των Marvel Comics. Η παραγωγή της ταινίας ανήκει στα Marvel Studios, με τη διανομή να γίνεται από τη Walt Disney Studios Motion Pictures. Αποτελεί συνέχεια των ταινιών "Iron Man" (2008) και "Iron Man 2" (2010) και την έβδομη ταινία του κινηματογραφικού σύμπαντος της Marvel (MCU). Την ταινία σκηνοθέτησε ο Σέιν Μπλακ, ενώ το σενάριο έγραψε ο ίδιος μαζί με τον Ντρου Πιρς. Σε αυτήν πρωταγωνιστεί ο Ρόμπερτ Ντάουνι Τζούνιορ στον ρόλο του Τόνι Σταρκ / Iron Man, πλαισιωμένος από τους Γκουίνεθ Πάλτροου, Ντον Τσιντλ, Γκάι Πιρς, Ρεμπέκα Χολ, Στέφανι Ζιόστακ, Τζέιμς Μπαντζ Ντέιλ, Τζον Φαβρό και Μπεν Κίνγκσλεϊ. Στο "Iron Man 3", ο Τόνι Σταρκ παλεύει να αντιμετωπίσει τις συνέπειες που επέφεραν τα γεγονότα των "Εκδικητών" στη ζωή του, κατά τη διάρκεια μια εθνικής εκστρατείας τρομοκρατίας στις Ηνωμένες Πολιτείες, της οποίας ηγείται ο μυστηριώδης Mandarin.

Μετά την κυκλοφορία του "Iron Man 2" τον Μάιο του 2010, ο Φαβρό, ο οποίος είχε σκηνοθετήσει την ταινία, αποφάσισε να μην επιστρέψει στη θέση του σκηνοθέτη για την τρίτη ταινία και, τον Φεβρουάριο του 2011, προσελήφθη ο Μπλακ τόσο για να την σκηνοθετήσει, όσο και για να γράψει το σενάριο. Το σενάριο τελικά έγραψε μαζί με τον Πιρς, και οι δυο τους επέλεξαν να το κάνουν πιο χαρακτηρο-κεντρικό και επικεντρώθηκαν σε στοιχεία θρίλερ, χρησιμοποιώντας επίσης κομμάτια από την ιστορία «Extremis» του Γουόρεν Έλις. Από τον Απρίλιο μέχρι τον Μάιο του 2012, συμπληρώθηκε το καστ της ταινίας με τους Κίνγκσλεϊ, Πιρς και Χολ να κατέχουν ρόλους κλειδιά. Τα γυρίσματα ξεκίνησαν στις 23 Μαΐου και κράτησαν μέχρι τις 17 Δεκεμβρίου 2012, ενώ έλαβαν χώρα κυρίως στα στούντιο EUE/Screen Gems στο Ουίλμινγκτον της Βόρειας Καρολίνα. Επιπρόσθετα γυρίσματα έγιναν σε διάφορες τοποθεσίες της Βόρειας Καρολίνα, καθώς και στη Φλόριντα, στην Κίνα και στο Λος Άντζελες. Τα οπτικά εφέ ανέλαβαν 17 εταιρίες, συμπεριλαμβανομένων των Scanline VFX, Digital Domain και Weta Digital. Η ταινία μετατράπηκε και σε 3D μορφή κατά τη διάρκεια της μετα-παραγωγής.

Το "Iron Man 3" έκανε πρεμιέρα στο Grand Rex στο Παρίσι στις 14 Απριλίου 2013, ενώ στις Ηνωμένες Πολιτείες κυκλοφόρησε στις 3 Μαΐου 2013. Στην Ελλάδα η ταινία κυκλοφόρησε στις αίθουσες στις 25 Απριλίου 2013. Η ταινία έλαβε θετικές κριτικές για τις ερμηνείες, τα οπτικά εφέ, τις σκηνές δράσεις, το χιούμορ, την ιστορία και τη μουσική επένδυση του Μπράιαν Τάιλερ, ενώ η ανατροπή στην πλοκή έλαβε μικτές κριτικές. Απετέλεσε τεράστια εμπορική επιτυχία στο box office, με συνολικά έσοδα παγκοσμίως $1.2 δισεκατομμύρια, κάνοντάς την τη δεύτερη ταινία με τις περισσότερες εισπράξεις για το 2013 (πίσω από την ταινία "Ψυχρά κι Ανάποδα"), τη δέκατη έκτη που σημείωσε έσοδα πάνω από 1 δισεκατομμύριο, καθώς επίσης και την πέμπτη ταινία με τις περισσότερες εισπράξεις όλων των εποχών για εκείνη την περίοδο. Η ταινία ήταν επίσης υποψήφια για Όσκαρ και βραβείο BAFTA στην κατηγορία «Καλύτερα Οπτικά Εφέ».
Σέβερους Εντελέχιους

Ο Σέβερους Εντελέχιους (Severus Endelechius) ήταν Γαλάτης ρήτορας και ποιητής του 4ου αιώνα μ.Χ.
Άγιος Μαμέρτους

Ο Άγιος Μαμέρτους ("Mamert", ... - 475) ήταν αρχιεπίσκοπος της πόλης Βιεν στη Γαλατία και είναι Άγιος της Καθολικής Εκκλησίας. Η βασική συμβολή του στην εκκλησιαστική πρακτική ήταν η εισαγωγή της λιτανείας πριν την ημέρα της Αναλήψεως, ως μεσολάβηση έναντι σεισμών και άλλων καταστροφών. Η μνήμη του τιμάται στις 11 Μαΐου. Συγκαταλέγεται στους παγερούς αγίους.
Μάλεσι

Το Μάλεσι (βουλγ. "Малешевска" "Μαλέσεφσκα", "Μαλεσέφσκι") είναι ορεινός όγκος της οροσειράς του Δυτικού Ορβήλου, στην Βορειοανατολική Μακεδονία, στην περιοχή της Παρορβηλίας. Η ψηλότερη κορυφή του Μαλεσίου με ύψος 1.803 μ. είναι ο "Βράχος Ηλιώφ" (Ильов връх) ή "Τζαμί Τεπέ" (Џами Тепе) και βρίσκεται στα σύνορα 2 κρατών: της Βουλγαρίας και της Βόρειας Μακεδονίας. Αποτελεί τμήμα της οροσειράς του Δυτικού Ορβήλου.

Έχει προσανατολισμό από Β. προς Ν. Η κορυφογραμμή του Μαλεσίου αποτελεί το όριο μεταξύ της υδρογραφικής λεκάνης απορροής του Στρυμόνα και των παραποτάμων του, στα δυτικά και της υδρογραφικής λεκάνης απορροής του Αξιού και των παραποτάμων του, στα ανατολικά. Βόρεια συνδέεται με τη Βλαχίνια μέσω ενός στενού και απότομου αυχένα. Έχει πλούσια χλωρίδα και πανίδα και μεσογειακό κλίμα. Στη Βουλγαρία υπάρχουν δύο εθνικοί δρυμοί για την προστασία των βιοτόπων. Ανάμεσα στο Μάλεσι και στον Ανατολικό Όρβηλο (Πυρήν) σχηματίζονται τα Στενά της Κρέσνας, που διασχίζει ο Στρυμών. Το Μάλεσι έδωσε την ονομασία στη ευρύτερη περιοχή που είναι γνωστή ως Μαλέσοβο ήδη από την εποχή του Βυζαντίου.
Σονσονάτε

Η Σονσονάτε (ισπανικά: Sonsonate) είναι η δέκατη τρίτη μεγαλύτερη πόλη του Ελ Σαλβαδόρ. Είναι η πρωτεύουσα του διαμερίσματος Σονσονάτε. Έχει πληθυσμό 110.501 κατοίκων (2006).
Υπέρηχος

Υπέρηχος (ultrasound) ονομάζεται το μηχανικό κύμα με συχνότητα μεγαλύτερη από αυτήν που μπορεί να ακούσει ο άνθρωπος (20.000 Hz). Με άλλα λόγια ο υπέρηχος είναι ένας ήχος τόσο ψηλός που δεν μπορούμε να τον ακούσουμε, καθώς το ανθρώπινο αυτί έχει κάποια όρια και δεν μπορεί να ακούσει πολύ ψηλούς ή χαμηλούς ήχους. Ωστόσο, άλλα ζώα είναι ικανά να ακούσουν υπερήχους, όπως ο σκύλος (έως τα 60.000 Hz), ενώ οι νυχτερίδες τους χρησιμοποιούν για να «βλέπουν» την νύχτα.

Η φυσική των υπερήχων είναι ίδια με των ηχητικών κυμάτων.
Σενσουντεπέκε

Η Σενσουντεπέκε (ισπανικά: Sensuntepeque) είναι μια πόλη του Ελ Σαλβαδόρ. Είναι η πρωτεύουσα του διαμερίσματος Καμπάνιας. Έχει πληθυσμό 41.216 κατοίκων (2006).
Κωνσταντής Κάλφας

Αυτοδίδακτος αρχιτέκτονας του σουλτάνου Μουσταφά Γ΄ (1757-1781) ο οποίος εκχέρσωσε με επιτυχία την Βλάγκα (σημερινό Yenikapi). Γεννήθηκε στους Επιβάτες κατά τον 18ο αιώνα, χωρίς να γνωρίζουμε ημερομηνίες γεννήσεως και θανάτου του. 

Το κατόρθωμά του αυτό εκθείασε με ποίημά του ο Καισάριος Δαπόντες, το οποίο περιλαμβάνεται στο ανέκδοτο έργο του "Βιβλίον Βασιλειῶν". Από 'κει γνωρίζουμε ότι ο Κωνσταντής Κάλφας κατοικούσε στο Εξωκιόνιον (περιοχή της Κωνσταντινουπολεως).
«Περὶ τῆς εἰς τὴν Βλάγκα θαλάσσης ποὺ ἐχερσώθη τώρα»

 Μὲ τὰ σεντούκια πλὴν μικρά, πρὸ δέκα χρόνων τώρα,
 ἐχέρσωσε καὶ Κωνσταντῆς Κάλφας, καλή του ὥρα.
 Ἀπ’ τοὺς Πιβάτας τὸ χωριὸ, ἤτανε ὁ καλός μου,
 καὶ εἰς τὰ Ἕξι Μάρμαρα κάθουνταν γνώριμός μου.

 Τοῦ βασιλέως Μουσταφᾶ τοῦ νὺν τοῦ τελευταίου,
 δαπάνῃ τε καὶ προσταγῇ (Μεχμέτ),
 ἀπὸ τὴν Βλάγκα δὲ, ἔξω ἀπ’ τὸ τειχίον,
 ἐχέρσωσε τὴ θάλασσα κὶ ἔκαμε χωρίον. 

 Θάλασσαν ἑβδομήκοντα καὶ δυό χιλιάδες πῆχες 
 καθὼς με ἔλεγε, θαῦμα εἰς τοὺς Καλφάδες.
 Πλάτους καὶ μάκρους μέτρημα, ὡς ξεύρουν καὶ μετροῦσι 
 οἱ κτίσται τὰ σπητότοπα καὶ τὰ πηχολογοῦσι.

 Τοῦ ἔκτισε δὲ καὶ τζαμί γιὰ τοῦ τζαμιοῦ τὴν χρείαν,
 ἔκαμε τοῦτο τὸ χωριὸ καὶ τὴν ζωοτροφίαν.
Agora

Το Agora είναι αγγλόφωνη ιστορική δραματική ταινία ισπανικής παραγωγής που προβλήθηκε το 2009. Σκηνοθετήθηκε από τον Αλεχάντρο Αμενάμπαρ και το σενάριο γράφτηκε από τους Αμενάμπαρ και Ματέο Γκιλ. Η ταινία εστιάζει στη σύγκρουση μεταξύ επιστήμης και θρησκείας στην υστερορωμαϊκή Αλεξάνδρεια. Το σενάριο έχει πραγματικά γεγονότα από τη ζωή της φιλοσόφου και μαθηματικού Υπατίας, του έπαρχου της Αλεξανδρείας Ορέστη, του Πατριάρχη Αλεξανδρείας Κύριλλου. 

Η Υπατία, που ενσαρκώνεται από την Ρέιτσελ Βάις, είναι μαθηματικός, φιλόσοφος και αστρονόμος στα τέλη του 4ου αιώνα μ.Χ. στη Ρωμαϊκή Αυτοκρατορία, η οποία ανακάλυψε τις αδυναμίες του γεωκεντρικού συστήματος του Πτολεμαίου και του ηλιοκεντρικού μοντέλου. Προσπαθεί να σώσει τη γνώση της κλασικής αρχαιότητας, παρά τις θρησκευτικές προκαταλήψεις και τις κοινωνικές αναταραχές. Στην ταινία συμπρωταγωνιστούν ο Μαξ Μινγκέλα ως Ντέιβους (ο δούλος του πατέρα της Υπατίας) και ο Όσκαρ Άιζακ ως Ορέστης, ένας από τους μαθητές της Υπατίας και αργότερα έπαρχος της Αλεξάνδρειας. 

Η ταινία πήρε τον τίτλο της από την Αγορά, θρησκευτικό χώρο της αρχαίας Ελλάδας, όμοιο με το ρωμαϊκό forum. Η ταινία γυρίστηκε στο νησί της Μάλτας από τον Μάρτιο μέχρι τον Ιούνιο του 2008, με παραγωγό τον Φερνάντο Μποβάιρα και με τη βοήθεια του Τζάστιν Πόλαρντ στα ιστορικά σημεία της ταινίας. Το "Agora" προβλήθηκε εκτός συναγωνισμού στο Φεστιβάλ Καννών το 2009 και στις αίθουσες της Ισπανίας στις 9 Οκτωβρίου του 2009. Έγινε μία από τις μεγαλύτερες επιτυχίες στη χώρα.Έλαβε επτά Βραβεία Γκόγια στην Ισπανία, συμπεριλαμβανομένου του βραβείου Καλύτερου Πρωτότυπου Σεναρίου. Τιμήθηκε, επίσης, με το Διεθνές Φεστιβάλ Κινηματογράφου του Χάμπτονς.
Χένρικ Νικολά Κρέιερ

Χένρικ Νικολά Κρέιερ (δαν.Henrik Nikolai Krøyer , 22 Μαρτίου 1799 - 14 Νοεμβρίου, 1870) – ήταν Δανός Ζωολόγος και Φιλέλληνας.
Ευσέβιος Βερκελλών

Ο Ευσέβιος Βερκελλών ("Eusebio di Vercelli", Σαρδηνία, 2 Μαρτίου 283 - 1 Αυγούστου 371) ήταν Ιταλός επίσκοπος και Άγιος. Με την συνεργασία του Αγίου Αθανασίου επιβεβαίωσε την θεότητα του Ιησού, Θα δράσει ιεραποστολικά στην περιοχή του Πεδεμοντίου και κατά την δεκαετία του 350 θα υποστηρίξει σθεναρά τον αγώνα κατά των Αρειανιστών.
Δημήτριος Νιάνιας

Ο Δημήτριος Νιάνιας (29 Αυγούστου 1921 - 19 Οκτωβρίου 2015) του Γεωργίου υπήρξε Έλληνας διδάκτωρ φιλοσοφίας, καθηγητής στο Εθνικό Μετσόβειο Πολυτεχνείο και πολιτικός. Διετέλεσε βουλευτής, ευρωβουλευτής και υπουργός.
Πρωταθλητές ποδοσφαίρου Νότιου ομίλου ελληνικής Β΄ Εθνικής

Οι Πρωταθλητές ποδοσφαίρου Νότιου ομίλου ελληνικής Β΄ Εθνικής είναι οι σύλλογοι οι οποίοι κατέκτησαν τον τίτλο της κατηγορίας και την άνοδό τους στην Α΄ Εθνική αγωνιζόμενοι στο Νότιο όμιλο, κατά τη διάρκεια των ποδοσφαιρικών περιόδων που η Β΄ Εθνική διεξάγονταν σε δύο ομίλους (1967-68, 1968-69 και από 1975-76 έως και 1982-83). Πρόκειται για επτά διαφορετικές ομάδες σε σύνολο δέκα διοργανώσεων, καθώς τρία σωματεία (Παναχαϊκή, Αιγάλεω και Ρόδος) κέρδισαν από δύο τίτλους πρωταθλητή. Πρωταθλητές Νότιου Ομίλου αναδείχθηκαν και τις δυο συνεχόμενες αγωνιστικές περιόδους 2013-14 και 2014-15 (κατά τις οποίες ίσχυσε ο θεσμός των δυο ομίλων) αλλά δεν κέρδισαν την απευθείας άνοδο στην Σούπερ Λιγκ, διότι ακολούθησαν αγώνες κατάταξης με συλλόγους του Βορείου Ομίλου.